ตลท. ตั้ง “จิตติยา ธรรมสรณ์” นั่งผู้ช่วยผู้จัดการ
ตลท. แต่งตั้ง “จิตติยา ธรรมสรณ์” นั่งผู้ช่วยผู้จัดการ สายงานทรัพยากรบุคคลและพัฒนาองค์กร มีผล 9 มี.ค.66 เป็นต้นไป
ตลท. แต่งตั้ง “จิตติยา ธรรมสรณ์” นั่งผู้ช่วยผู้จัดการ มีผล 9 มี.ค.66
7 มี.ค. 2566

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลาดหลักทรัพย์ฯ แต่งตั้ง นางสาวจิตติยา ธรรมสรณ์ เป็นผู้ช่วยผู้จัดการ สายงานทรัพยากรบุคคลและพัฒนาองค์กร มีผลตั้งแต่ 9 มีนาคม 2566 เป็นต้นไป
ทั้งนี้ตลาดหลักทรัพย์ฯ เชื่อมั่นว่านางสาวจิตติยา ธรรมสรณ์ จะเป็นกำลังสำคัญในการพัฒนาและขับเคลื่อนธุรกิจของตลาดหลักทรัพย์ฯ ในการพัฒนาบุคลากรให้ก้าวทันการเปลี่ยนแปลงได้อย่างยั่งยืน
อนึ่ง นางสาวจิตติยา ธรรมสรณ์ จบการศึกษาปริญญาตรี ด้านวิทยาการคอมพิวเตอร์ จากมหาวิทยาลัยหอการค้าไทย และปริญญาโทด้านบริหารธุรกิจ (ผู้บริหาร) จากมหาวิทยาลัยรังสิต และมีประสบการณ์การทำงานที่หลากหลายทางด้านธุรกิจธนาคาร ธุรกิจโทรคมนาคม และบริษัทที่ปรึกษาระหว่างประเทศในองค์กรชั้นนำ มากว่า 32 ปี อาทิ ธนาคารไทยพาณิชย์ จำกัด (มหาชน) ธนาคารกสิกรไทย จำกัด (มหาชน) บริษัท ทรู คอร์ปอเรชั่น จำกัด (มหาชน) บริษัท ฟิลลิป มอร์ริส เทรดดิ้ง (ไทยแลนด์) จำกัด บริษัท ไอบีเอ็ม ประเทศไทย จำกัด บริษัท ทีทีแอนด์ที จำกัด (มหาชน) บริษัท เอสวีโอเอ จำกัด (มหาชน)